લોકસભા ચુંટણી  ૨૦૧૯ની ચુંટણીનું કાઉનડાઉન શરૂ થઇ ગયું છે પરંતુ શુક્રવારે બિહારમાં એનડીએના બે સાથી પક્ષો ભાજપ અને જદયુમાં જ અસલી લડાઇ જોવા મળી રહી છે હાજીપુરમાં એનડીએની બેઠકમાં જદયુ અને ભાજપ કાર્યકરોમાં જોરદાર ધમાસાન જોવા મળ્યું હતું રામ મંદિરના મુદ્દાને લઇ ભાજપ અને જદયુના કાર્યકરોની વચ્ચે હંગામો એ હદે વધી ગયો કે મારામારી સુધી વાત પહોંચી ગઇ હતી અને બંન્ને પક્ષોના કાર્યકરો સામસામે આવી ગયા હતાં એટલું જ નહીં હંગામો કરી રહેલ ભાજપના કાર્યકરોએ મંચની સામે પહોંચી જદયુના નેતાઓ સાથે બદસલુકી કરી અને મંચથી નેતાઓને ઉતારવાનો પ્રયાસ પણ કર્યો હતો.